Diari Oficial de la Generalitat Valenciana


Sumari del DOGV 913, del 30-09-1988 (1988/800554)

DECRET 143/1988, de 23 de setembre, del Consell de la Generalitat Valenciana, sobre relacions de llocs de treball.
------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/09/23/143/dof/vci/html**

### Dades del document

Número de DOGV
:   913

Data del DOGV
:   30-09-1988

Secció del DOGV
:   DISPOSICIONS GENERALS

Número del document
:   1988/800554


Data del document
:   23-09-1988

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 143/1988, de 23 de setembre, del Consell de la Generalitat Valenciana, sobre relacions de llocs de treball.  
La Llei 10 /1985, de 31 de juliol, de la Funció Pública Valenciana, regula la classificació de llocs de treball com el sistema per a determinar-ne els continguts, els requisits i les condicions, que han de quedar reflectits en les corresponents plantilles o relacions de llocs de treball, i estableix els elements bàsics que aquestes han de tenir. Les relacions, a l'elaboració i publicació de les quals es refereix igualment l'article deu de la Llei 1/1988, de 29 de febrer, de Pressuposts de la Generalitat Valenciana per a l'exercici 1988, es configuren doncs com el mitjà idoni per a la determinació de les plantilles i de la naturalesa, els requisits i la forma de provisió dels llocs.  
Per altra banda, les relacions de llocs de treball constitueixen un instrument dinàmic de la política de personal i gestió de recursos humans l'elaboració de les quals no pot considerar-se definitiva. En efecte, sense perjudici que tots ells hagen de comptar amb consignació pressupostària, la necessitat d'ajustar els llocs al contingut dels programes i la possibilitat de llur reconsideració quan s'esdevinguen vacants explica que les relacions, tot i que expressen la realitat administrativa actual, tinguen la irrenunciable vocació innovadora d'adequació a l'acció administrativa, la qual cosa és inherent al caràcter instrumental d'aquestes.  
La complexitat de la gestió i permanent actualització, i també llur incidència en la definició de les plantilles dels Departaments i Organismes de l'Administració del Consell, exigeix l'establiment de normes reglamentàries que en complementen la regulació.  
En atenció d'aquests motius, a proposta del Conseller d'Administració Pública i amb la deliberació prèvia del Consell de la Generalitat Valenciana en sessió de 23 de setembre de 1988,  
DECRETE:  
Article primer  
Les relacions de llocs de treball constitueixen l'expressió ordenada del conjunt de llocs de treball adscrits als Centres de Destinació de l'Administració i es regiran en el contingut, l'elaboració, l'aprovació i els efectes per la Llei 10/1985, de 31 de juliol, de la Funció Pública Valenciana, i per la resta de lleis que hi siguen aplicables, i també pel que estableix aquest Decret.  
Article segon  
U. Les relacions comprendran els llocs de treball classificats i amb dotació pressupostària de la plantilla de l?Administració del Consell i els seus Organismes Autònoms, que han de ser exercits per personal funcionari, laboral o eventual.  
Dos. De cada lloc de treball figuraran les dades següents:  
Centre de destinació al qual s'adscriu, número de lloc, denominació, naturalesa, grup, nivell, complement específic, forma de provisió i, si s'escau, altres requisits i determinacions que n'afecten el contingut.  
Article tercer  
U. Les relacions s'elaboraran per Conselleries i Organismes Autònoms.  
Dos. En cada Departament o Organisme es considerarà Centre de Destinació:  
a) Els Serveis Centrals de les Conselleries.  
b) Els Serveis Territorials de les Conselleries.  
c) Els òrgans col·legiats que disposen d'estructura interna amb llocs de treball de caràcter permanent exercits per personal de l?Administració del Consell.  
d) Les unitats funcionals, caracteritzades per la prestació de serveis concrets a les àrees d'ensenyament, cultura, acció social, sanitat, investigació i aquells altres de naturalesa anàloga o respecte dels que organitzativament se'n manifeste la necessitat de diferenciació.  
Tres. En cada Centre de Destinació s'ordenaran els llocs per grup de titulació, en cada grup de major a menor nivell, i en cada nivell de major a menor complement específic.  
Article quart  
U. La confecció de les relacions de llocs escau a la Conselleria d?Administració Pública, a través de la Direcció General de la Funció Pública, una vegada consultades les Centrals Sindicals més representatives. La Conselleria de Sanitat i Consum i la Conselleria de Cultura, Educació i Ciència elaboraran les relacions corresponents al personal sanitari i docent, respectivament.  
Dos. Les plantilles o relacions elaborades seran publicades al Diari Oficial de la Generalitat Valenciana, amb l'aprovació prèvia del Govern Valencià.  
Article cinquè  
Publicades les relacions, qualsevol modificació d'aquestes requerirà resolució de classificació de la Conselleria d?Administració Pública, amb l'informe previ favorable de la Conselleria d'Economia i Hisenda, quan la modificació efecte el nombre de llocs arreplegats en les relacions inicials aprovades pel Consell, al complement de destinació i específic dels llocs inclosos en les esmentades relacions inicials o a qualsevol altra circumstància que tinga repercussions econòmiques.  
Article sisè  
U A partir de l'aprovació i publicació de les relacions, les dades que figuren com a contingut dels llocs serviran de base per a l'elaboració de l'Oferta Pública d'Ocupació i les convocatòries de provisió.  
Dos. En cap cas podran convocar-se per a la provisió llocs de treball de plantilla no inclosos en les relacions publicades o que no estiguen classificats amb posterioritat a llur publicació i incorporats al catàleg per la Conselleria d?Administració Pública.  
DISPOSICIO ADDICIONAL  
Si un lloc està classificat en dos grups de titulació, el complement específic aplicable serà el del grup superior. No obstant això, quan el titular d'aquest lloc pertanya al grup inferior percebrà el complement específic del seu propi grup si aquest era de major quantia que el corresponent al grup superior.  
DISPOSICIONS TRANSITORIES  
Primera  
Sense perjudici de la classificació que figure en les relacions, els titulars dels llocs percebran mentre els ocupen les retribucions que actualment tenen assignades si aquestes són superiors. Els escaurà d'aplicar qualsevol increment retributiu no derivat d'un canvi de lloc de treball. En cas de vacant, la provisió es realitzarà d'acord amb el que preveu la relació.  
Segona  
L?adscripció d'un lloc de treball en les corresponents relacions a personal funcionari no implicarà el cessament del laboral que l'estava ocupant. Així mateix, l'adscripció d'un lloc a personal laboral no implicarà el cessament del funcionari que estava ocupant-lo.  
En aquests casos, la Conselleria d?Administració Pública podrà organitzar cursos que permeten el pas d'un sector a un altre de l'Administració.  
Tercera  
Qualsevol increment retributiu derivat de la publicació de les relacions de llocs de treball tindrà efectes a partir de 1'1 de gener de 1989.  
DISPOSICIO FINAL  
Aquest Decret entrarà en vigor el dia de la publicació al Diari Oficial de la Generalitat Valenciana.  
València, 23 de setembre de 1988.  
El President de la Generalitat,   
JOAN LERMA I BLASCO  
El Conseller d?Administració Pública,   
JOAQUIM AZAGRA I ROS


Còpia Permalink ELI